
Republika Hrvatska
Općinski sud u Rijeci
Prekršajni odjel					Poslovni broj Pp Ikp-2637/2025-7

R E P U B L I K A  H R V A T S K A

R J E Š E NJ E

Općinski sud u Rijeci, po sucu Sanji Crljen Mrvoš uz sudjelovanje Maje Lekić kao zapisničara, u prekršajnom postupku protiv osuđenog Marina Dimnjaševića, zbog prekršaja iz članka 229. stavka 3. i 7. Zakona o sigurnosti prometa na cestama (Narodne novine broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22 dalje: ZSPC), u povodu prijedloga Ministarstva unutarnjih poslova Policijske uprave primorsko-goranske Postaje prometne policije Rijeka Klasa: 211-07/23-3/3331 od 17. studenog 2025., dana 22. srpnja 2026.,

r i j e š i o  j e

Na temelju članka 14. stavka 1. Prekršajnog zakona (Narodne novine broj 107/07, 39/13, 157/13, 110/15, 70/17, 118/18 i 114/22, dalje: PZ) obustavlja se izvršenje prekršajnopravne sankcije, novčane kazne izrečene Obveznim prekršajnim nalogom Ministarstva unutarnjih poslova Policijske uprave primorsko-goranske Postaje prometne policije Rijeka Klasa: 211-07/23-3/3331 od 20. ožujka 2023., u odnosu na osuđenog Marina Dimnjaševića.

Obrazloženje

1. Odlukom o prekršaju citiranom u izreci osuđeniku je izrečena novčana kazna. Odluka o prekršaju postala je pravomoćna 22. srpnja 2023.

2. Rješenjem naslovnog suda poslovni broj Pp Ikp-2637/2025-2 od 23. travnja 2026. neplaćena novčana kazna u iznosu 663,61 eura zamijenjena je radom za opće dobro. Rješenje je postalo pravomoćno 14. srpnja 2026. i to nakon što je osuđeniku dostava izvršena putem eOglasne ploče suda. 

3. Člankom 14. stavkom 1. PZ određeno je da se izrečena prekršajnopravna sankcija ne može se izvršiti kad od pravomoćnosti odluke kojom je izrečena, protekne tri godine.

4. S obzirom da je od dana pravomoćnosti odluke o prekršaju, 22. srpnja 2023., proteklo više od tri godine, nastupila je zastara izvršenja prekršajnopravnih sankcija zbog čega je postupak izvršenja valjalo obustaviti.

5. S obzirom na navedeno odlučeno je kao u izreci rješenja.

U Rijeci 22. srpnja 2026.

Zapisničar							Sudac

Maja Lekić, v.r.						Sanja Crljen Mrvoš, v.r.




UPUTA O PRAVU NA ŽALBU
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud. O žalbi odlučuje Visoki prekršajni sud Republike Hrvatske.



DNA:
- ovlašteni tužitelj;
- osuđenik putem eOglasne ploče suda



Za točnost otpravka - ovlašteni službenik

Maja Lekić

